b'\n_START_ARTICLE_\nKaletnikas\n_START_SECTION_\nIstorija\n_START_PARAGRAPH_\nNuo VIII a. pr. m. e. iki XIX a. \xc5\xa1ioje teritorijoje gyveno lietuviams artima balt\xc5\xb3 gentis \xe2\x80\x93 jotvingiai. Nuo XIII-XIV a. iki 1795 m. kaimas priklaus\xc4\x97 Lietuvos Did\xc5\xbeiajai Kunigaik\xc5\xa1tystei. \xc5\xa0i vietov\xc4\x97 senuose dokuomentuose dar iki 1780 m. vadinama miestu. Kaime buvo palivarkas, kuriame vienas i\xc5\xa1 kaimo valdytoj\xc5\xb3 St\xc5\xbei\xc5\xbeevskis (Strzy\xc5\xbcewski) pastat\xc4\x97 medin\xc4\x99 koply\xc4\x8di\xc4\x85. ATR karalius Stanislovas Augustas Poniatovskis savo \xc4\xafsaku \xc4\xafkur\xc4\x97 Kaletnik\xc5\xb3 parapij\xc4\x85 ir St\xc5\xbei\xc5\xbeevskio medin\xc4\x99 koply\xc4\x8di\xc4\x85 priskyr\xc4\x97 \xc5\xa1iai parapijai. Per kar\xc4\x85 1915 m. koply\xc4\x8dia sudeg\xc4\x97 ir v\xc4\x97liau vietoj jos pastatyta nauja neoklasikin\xc4\x97 m\xc5\xabrin\xc4\x97, balto tinko su dviem bok\xc5\xa1tais ba\xc5\xbeny\xc4\x8dia. \xc5\xa0alia yra koply\xc4\x8dios vartai ir kapini\xc5\xb3 koply\xc4\x8dia pastatyti XX a. prad\xc5\xbeioje. Pagal 1920 m. liepos 12 d. Lietuvos ir Taryb\xc5\xb3 Rusijos taikos sutart\xc4\xaf kaimas buvo priskirtas Lietuvos Respublikai. 1975-1998 m. priklaus\xc4\x97 Suvalk\xc5\xb3 vaivadijai.'